Хомичюс, Вальдемарас Пятрасович

Хомичюс Вальдемарас Пятрасович  (; вина 1959 шеран 4 майхь, Каунас, Литвахойн ССР, ССРС) — советийн а, литвахойн а баскетболхо а, тренер а. ССРС спортан хьакъ долу говзанча (1982). Литван хьакъ долу тренер.

 Биографи 
Вина Каунасехь. Да — Хомичюс Пятрас. Нана — Хомичене София. Чекхйаьккхина Каунасан физикин оьздангаллин институт.

Баскетболе Хомичюс валийра доттагӀаша. Баскетболе кхачале иза лийлира некане, гимнастике, йайн атлетике, боксе, кхин тӀе массанхьа а шен хьуьнарш гайтира, ткъа боксан тренеро, Хомичюса  шен хьалхара баскетболан совгӀаташ даьхначул тӀаьхьа а жимахочун Ӏиттарш йора, иза ринг тӀера дӀавахана бохуш. Йерриг оцу дисциплинашкахь цуо кхочуш йира лакхара разрядан норманаш (масала, 175 см лакха кхоссалора, гена кхоссара цамза), баскетболхо хиллачул тӀаьхьа а гуттаренна кеп латтайора.

13 шо долуш Ӏама волавелира тренер Янюнас Владас волчохь. Жимаха къасталора къарцаваларца, кхачамаллица, низмаллица, къахьегарца.

1978—1989 шерашкахь левзира каунасан «Жальгирис» йукъахь.

1979 шарахь дуьйна — ССРС гулйина хьалхарчу командин ловзархо. Командица цхьаьна толамаш баьхна йерриг баскетболан турнирашкахь. 1992—1995 шерашкахь — Литван гулйина командин капитан.

1989/90 шарахь левзина испанин «Форум» йукъахь.

1990/91 шарахь левзина 17 матчехь «Априматик» (Болонья) командин йукъахь, йуккъера барам 24,3 очко йоккхура матчехь. Иза лакхара йу терачу командин седарчийн гайтамашха, масала Доминик Уилкинс (17,8 очко матчехь 97/98 шарахь),  Саша Джорджевич (1994/95, 1995/96 — 21,3)Завтрашний матч станет первым для Дель Негро.

Кхин а левзина испанин «Сарагосехь» (1991/92), бельгин «Спиру Шарлеруахь» (1992/93) а, «Касторе Браньехь» (1993/94) а, испанин «Марбельюхь» (2-гӀа дивизион, 1994/95).

1998 шеран ноябрехь хӀоттийра Литван гулйина командин консультант, цуо толлура гулйинчу командин къовсамхойн ловзаран хатӀ. Командица цхьаьна хилира 2003 шеран Европин чемпион.
Испанин, Малагин гена доцуш, кхоьллира «Хомичюс Вальдемарасан баскетболан ишкол», цуьнан директор вара.

1996/97 шарахь левзира «Олимпас» (Плунге) йукъахь. Цу тӀе вехпш вара Испанехь, шен гӀуллакхашна Литва веинчура, куьура масех матчехь ловза — иштта 1996 шеран ноябрехь левзира шина официалан матчехь, оцу матчашкахь иэшийра «Жальгирис» а, «Сакалай» аХомичюс играет за «Олимпас», ткъа ловзанза цхьа шо ах шо долу Хомичюса, йехира 7 а, 23 а очкоЕдин в двух лицах.

1996 шеран декабрехь хӀоьттира «Олимпасан» коьрта тренер, шо чекхдаллалц контракт дираХомичюс — играющий тренер  «Олимпаса». Цу тӀе ловза а ловзура.

Чемпионатан жамӀашца Хомичюс шолгӀа вара лигехь 3 очко чуйожаран процентаца — 47,6 (хьалхарчун Печюленис Гедрюсан — 47,7)«ЖАЛЬГИРИС» ВНОВЬ ПЕРВЫЙ В ЛИТВЕ.

«Олимпасехь» Хомичюс кхин дӀа а левзира 1997/98 шарахь. 1998 шо долалуш дӀаваьккхира командин коьртачу тренеран даржера (шо чекхдаьлча команда ахча ца тоарна дӀасахийцира)Поездка в Москву меня встряхнула.

Мелла а хан йаьлча Хомичюс Ӏамо волавелира Мариямполера «Алга». Цуьнца цхьаьна майдане а волура (йуккъера жамӀалла — 22 очко ловзарехь), гӀодира клубан баскетболех ловзаран Литван лакхара лиге хьалайалаНа чемпионате Литвы не будет «Олимпаса», но останется Хомичюс. 1998/99 шарахь дуьйна клубах ала долийра «Крайтяне». Дебютан шарахь команда цхьаьнаэшшара ца левзира, амма тӀаккха а цецбехира говзанчаш — тӀаьххьарчу моментехь плей-офф декъахойн бархӀанна йукъа кхачабелира  (тӀаьххьарчу турехьиэшийра «Шилуте», ткъа коьрта къовсамхочо — «Атлетас» — ийшира «Летувос Ритасал»). Шарахь йуккъера барам Хомичюса гулйора 16 очко матчехьЧемпионат Литвы.

 Кхиамаш 
Ловзархо
 1988 шеран Олимпийн чемпион. 1992 шеран Олимпийн ловзарийн борзанан совгӀатхо. 
 1982 шеран дуьненан чемпион. 1986 шеран дуьненан чемпионатан детин совгӀатхо.
 1979, 1985 шерийн Европин чемпион. 1987, 1995 шерийн Европин чемпионатан детин совгӀатхо. 1983, 1989 шерийн Европин чемпионатан борзанан совгӀатхо.
 1985-87 шерийн ССРС чемпион. 1980, 1983, 1984, 1988, 1989 шерийн ССРС чемпионатан детин совгӀатхо.
 1992, 1994 шерийн Бельгин чемпионатан детин совгӀатхо 
 1997 шеран Литван чемпионатан детин совгӀатхо
 1986 шеран Континенташнайукъара Кад баьккхинарг 
 1986 шеран Европин чемпионийн Кедан къовсаман финалхо
 Европин мехкийн Кад баьккхинчеран Кад къовсаран финалхо (1984)
 1984 шеран дуьненайукъара «ДоттагӀалла» къовсаман толамхо (1984 шеран Лос-Анджелесера Олимпиадина дуьхьала бина)
 Жимахошна йукъара Европин чемпион (1978).
 1985 шеран Универсиадин чемпион.

Коьрта тренер
 Литван чемпионатан детин совгӀатхо «Олимпас» йукъахь (1997)
 Россин чемпионатан детин совгӀатхо (2007)
 Россин чемпионатан борзанан совгӀатхо (2010)

 СовгӀаташ 
 Литвахойн Сийлахь элин Гядиминасан орденан эпсаран жӀар (1995)
 «Литван гӀуллакхаш дарна» орденан командоран Йоккха жӀар (2003)
 Россин Федерацин Президентан Баркалалла (2006 шеран 21 декабрь) — доттагӀаллин йукъаметтигаш чӀагӀйаран а, спортан областехь пачхьалкхашна йукъахь цхьаьнагӀуллакхдар киоран а гӀуллакхашнаРаспоряжение Президента Российской Федерации от 21 декабря 2006 года № 642-рп «О поощрении»

 Билгалдахарш 

 Хьажоргаш 

 Профиль
 Профайл Вальдемараса Хомичуса на сайте БК Триумф
 Досье Вальдемараса Хомичюса
 БЕЛОВ СКАЗАЛ: «РАНО ИЛИ ПОЗДНО ТЫ ВСЕ РАВНО БЫ УШЕЛ»
 Вальдемарас Хомичюс. Салют из протеина

 Хьосташ 
 100 лет российского баскетбола: история, события, люди: справочник / Автор-составитель В. Б. Квасков. — М.: Советский спорт. — 274 с.: илл. ISBN 5-9718-0175-9

Категори:ССРС баскетболхой
Категори:Литван баскетболхой
Категори:БК «Жальгирис» ловзархой
Категори:БК «Вальядолид» ловзархой
Категори:БК «Фортитудо» Болонья ловзархой
Категори:БК «Сарагоса» ловзархой
Категори:БК «Спиру Шарлеруа» ловзархой
Категори:БК «Олимпас» Плунге ловзархой
Категори:Баскетболех ловзаран ССРС гулйина командин ловзархой
Категори:Баскетболех ловзаран Литван гулйина командин ловзархой
Категори:ССРСн Олимпийн чемпионаш
Категори:Баскетболех ловзаран Олимпийн чемпионаш
Категори:1988 шеран аьхкенан Олимпийн ловзарийн чемпионаш
Категори:Баскетболисташ 1988 шеран аьхкенан Олимпийн ловзаршкахь
Категори:Баскетболисташ 1992 шеран аьхкенан Олимпийн ловзаршкахь
Категори:1992 шеран аьхкенан Олимпийн ловзарийн борзанан совгӀатхо
Категори:Баскетболех ловзарехь дуьненан чемпионаш
Категори:Баскетболан Европин чемпионаш
Категори:Баскетболех ловзаран ССРС чемпионаш
Категори:Литван баскетболан тренераш
Категори:БК «Динамо» Москох тренераш
Категори:БК «Урал-Грейт» тренераш
Категори:БК УНИКС тренераш
Категори:БК «Триумф» тренераш
Категори:БК «Днепр» тренераш
Категори:«Дзукия» тренераш
Категори:БК «Будивельник» тренераш
Категори:Каунасан физикин оьздангаллин институтан арахецархой